Baoksem

Baoksem (sjpelling volges Veldeke, plaatselik meistal gesjpeldj as Boaksum, Nederlands: Baexem) is ein dörp in de Nederlands-Limburgse gemèndje Luëdal (Leudal), ten zuide van 't dörp Heitse, mèt (1 januari 2006) 2854 inwoeëners.

Bie Baoksem vinj se 't Kesjtieël Baoksem, twieë kloeësters en de windjmäöle "Aurora". De kèrk is nao de aorlog óntworpe door Alphons Boosten en waas in 1950 vaerdig.

Baoksem loog vreuger in 't Landj van Thoeër en haaj dao 'n eige sjepebank. In 't Käöninkriek van de Nederlenj waas 't 'n zelfsjtenjige gemèndje, toet 't in 1991 bié Heitse ingedeildj waerdje. Vanaaf 2007 huërtj 't bie de noe gemèndje Luëdal.

Waope

Baoksem kraog op 24 juni 1929 vaan d'n Hoege Raod vaan Adel e waope touwgekind, wat ziech zoe liet umsjrieve:

In sinopel (greun) twie golvende dweersbelk vaan zèlver (wit) en e vrijkerteer: geverendeild: I. en IV. in goud 'ne liew vaan keel (roed), genageld en getóngk vaan lazuur (blauw), II. en III. in zèlver 'nen dobbelstartege liew vaan keel, gekroend en genageld vaan goud; achter 't sjèld stoonde en mèt de linkererm drop röstend de figuur vaan Sint-Jan-d'n-Duiper, gekleid vaan kemelshaor mèt 'ne lere gordel um de heupe, alles vaan natuurleke kleur, dragend op de rechtererm e zèlvere laam en hawwend in de linkerhand 'ne kruusstaaf in natuurleke kleur, boe-aon oonder 't kruus e veendelke vaan zèlver zit.

Allewel tot Baoksem vreuger, same mèt Gratem, 'ne sjepebaank vörmde, is vaan dee baank gei zegel bekind; vaan de parochie ouch neet. Daorum heet me e nui waope mote bekinde. Dit waope is sprekend: 'n courante verklaoring lègk de naom vaan 't dörp es bach-heim oet, de dweersbelk vaan zèlver zien de beke boe Baoksem aon ligk. 't Vrijkerteer is 't waope vaan 't voorstedom Toear boe Baoksem in laog, Sint-Jan is de petroenheilege vaan 't dörp.Heraldry of the World - Baexem

Historische inwoenertalle

 Jaor  Aontal  Greuj (gans Limbörg) 1830  476Volkstèlling 1830  -- 1840  536Volkstèlling 1840 - Limbörg  +12,6% (+5,6%) 1849  548Volkstèlling 1849 - Hertogdóm Limbörg: gemeintesgewijs indeiling vaan de provincie  +2,2% (+4,3%) 1859  580Volkstèlling 1859 - Plaotseleke indeiling  +5,8% (+4,4%) 1869  647Volkstèlling 1869 - Feiteleke of getèlde bevolking in eder gemeinte vaan 't riek  +11,6% (+4,5%) 1879  702Volkstèlling 1879 - Limbörg: plaotseleke indeiling  +8,5% (+7,0%) 1889  660Volkstèlling 1889 - Limbörg  -6,0% (+6,8%) 1899  670Volkstèlling 1899 - Limbörg  +1,5% (+10,2%) Jaor  Aontal  Greuj (gans Limbörg) 1909  725Volkstèlling 1909 - Plaotseleke indeiling  +8,2% (+17,8%) 1920  899Volkstèlling 1920 - Plaotseleke indeiling  +24,0% (+32,6%) 1930  926Volkstèlling 1930 - Plaotseleke indeiling  +3,0% (+25,1%) 1947  1.249Volkstèlling 1947 - Plaotseleke indeiling  +34,9% (+24,2%) 1956  1.348Woeningtèlling 1956 - Veurnaomste gegeves per gemeinte  +7,9% (+27,3%) 1960  1.459  +8,2% (+7,4%) 1971  1.635  +12% (+13,9%)

Opmerking
 In de volkstèlling vaan 1971 zien de inwoenertalle op ganse vieftalle aofgeroond. Gelèt op 't klein aontal inwoeners vaan Baoksem is daorum 't greujpercentaasj neet exakter es in ganse percinte.

Rillatief oontwikkeling vaan 1830 tot 1971
(v1830=100)

Greun: Gemeinte Baoksem
Blauw: Provincie Limbörg

Rifferenties

Categorie:Leudaal
Categorie:Dörper in Nederlands Limburg